CELEX: 62018CA0836
Language: da
Date: 2020-02-27 00:00:00
Title: Sag C-836/18: Domstolens dom (Femte Afdeling) af 27. februar 2020 — Subdelegación del Gobierno en Ciudad Real mod RH (anmodning om præjudiciel afgørelse fra Tribunal Superior de Justicia de Castilla-La Mancha — Spanien) (Præjudiciel forelæggelse – artikel 20 TEUF – unionsborgerskab – unionsborger, som aldrig har udøvet sin ret til fri bevægelighed – ansøgning om midlertidigt opholdskort til en ægtefælle, der er tredjelandsstatsborger – afslag – pligt til at forsørge ægtefællen – ikke tilstrækkelige midler hos unionsborgeren – forpligtelse for ægtefællerne til at bo sammen – national lovgivning og praksis – den effektive nydelse af kerneindholdet i de rettigheder, der er tildelt unionsborgerne – fratagelse)

27.4.2020   
            
            
               DA
            
            
               Den Europæiske Unions Tidende
            
            
               C 137/22
            
         
      Domstolens dom (Femte Afdeling) af 27. februar 2020 — Subdelegación del Gobierno en Ciudad Real mod RH (anmodning om præjudiciel afgørelse fra Tribunal Superior de Justicia de Castilla-La Mancha — Spanien)
      (Sag C-836/18) (1)
      
      (Præjudiciel forelæggelse - artikel 20 TEUF - unionsborgerskab - unionsborger, som aldrig har udøvet sin ret til fri bevægelighed - ansøgning om midlertidigt opholdskort til en ægtefælle, der er tredjelandsstatsborger - afslag - pligt til at forsørge ægtefællen - ikke tilstrækkelige midler hos unionsborgeren - forpligtelse for ægtefællerne til at bo sammen - national lovgivning og praksis - den effektive nydelse af kerneindholdet i de rettigheder, der er tildelt unionsborgerne - fratagelse)
      (2020/C 137/28)
      Processprog: spansk
      
         Den forelæggende ret
      
      Tribunal Superior de Justicia de Castilla-La Mancha
      
         Parter i hovedsagen
      
      
         Sagsøger: Subdelegación del Gobierno en Ciudad Real
      
         Sagsøgt: RH
      
         Konklusion
      
      
                  1)
               
               
                  Artikel 20 TEUF skal fortolkes således, at den er til hinder for, at en medlemsstat giver afslag på en ansøgning om familiesammenføring, der er indgivet af en tredjelandsstatsborger, der er ægtefælle til en unionsborger, som er statsborger i denne medlemsstat, og som aldrig har udøvet sin ret til fri bevægelighed, alene med den begrundelse, at unionsborgeren ikke råder over tilstrækkelige midler til sig selv og sin ægtefælle, således at opholdet ikke bliver en byrde for det nationale sociale system, uden at det er blevet undersøgt, om der mellem nævnte unionsborger og dennes ægtefælle består et afhængighedsforhold af en sådan art, at unionsborgeren, såfremt dennes ægtefælle nægtes en afledt opholdsret, vil være nødsaget til at forlade Den Europæiske Unions område som helhed og dermed vil blive frataget den effektive nydelse af kerneindholdet i de rettigheder, som unionsborgeren er tildelt ved sin status.
               
            
                  2)
               
               
                  Artikel 20 TEUF skal fortolkes således, at der ikke består et afhængighedsforhold, der kan begrunde tildelingen af en afledt opholdsret i medfør af denne artikel, alene af den grund, at en statsborger i en medlemsstat, som er myndig og aldrig har udøvet sin ret til fri bevægelighed, og dennes ægtefælle, der er myndig og tredjelandsstatsborger, har pligt til at bo sammen i medfør af forpligtelser, der er knyttet til ægteskabet ifølge lovgivningen i den medlemsstat, hvor unionsborgeren er statsborger.
               
            
         (1)  EUT C 139 af 15.4.2019.